સોમવારે ગોદાવરી નદીમાં કૂદીને આત્મહત્યા કરનારા 27 વર્ષના કાકાસાહેબ શિંદેના મંગળવારે અંતિમ સંસ્કાર કરવામાં આવ્યા. અહીં શિવસેના સાંસદ ચંદ્રકાન્ત ખેર પહોંચ્યા. ગુસ્સે ભરાયેલા લોકોએ તેમની ગાડી પર પથ્થરમારો કર્યો અને ધક્કામુક્કી પણ કરી. રાજ્ય સરકારે કાકાસાહેબ શિંદેના પરિવારજનોને 10 લાખ રૂપિયાનું વળતર અને પરિવારના એક સભ્યને નોકરી આપવાની જાહેરાત કરી છે. ઔરંગાબાદમાં બધી સ્કૂલ, વ્યાવસાયિક સંગઠન અને અન્ય સંસ્થાઓ બંધ છે. હિંગોળીમાં એક પોલીસ વાનમાં આગ લગાવાઈ હોવાના અહેવાલ છે. સલામતીની દૃષ્ટિએ રાજ્ય પરિવહન બસોને વિવિધ ડેપોમાં અટકાવી દેવાઈ છે.